CELEX: 62014CN0262
Language: el
Date: 2014-06-02 00:00:00
Title: Υπόθεση C-262/14: Αίτηση προδικαστικής αποφάσεως την οποία υπέβαλε το Tribunalul Neamț (Ρουμανία) στις 2 Ιουνίου 2014 — Sindicatul Cadrelor Militare Disponibilizate în rezervă și în retragere (SCMD) κ.λπ. κατά Ministerul Finanțelor Publice prin Direcția Generală a Finanțelor Publice a Județului Neamț

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/34
            
         Αίτηση προδικαστικής αποφάσεως την οποία υπέβαλε το Tribunalul Neamț (Ρουμανία) στις 2 Ιουνίου 2014 — Sindicatul Cadrelor Militare Disponibilizate în rezervă și în retragere (SCMD) κ.λπ. κατά Ministerul Finanțelor Publice prin Direcția Generală a Finanțelor Publice a Județului Neamț
   (Υπόθεση C-262/14)
   2014/C 315/56
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Neamț
   
      Διάδικοι στην υπόθεση της κύριας δίκης
   
   
      Ενάγοντες: Sindicatul Cadrelor Militare Disponibilizate în rezervă și în retragere (SCMD), Constantin Budiș, Vasile Murariu, Vasile Ursache, Ioan Zăpor και Petrea Simionel
   
      Εναγόμενο: Ministerul Finanțelor Publice prin Direcția Generală a Finanțelor Publice a Județului Neamț
   
      Προδικαστικά ερωτήματα
   
   
               1)
            
            
               Έχει το άρθρο 2, παράγραφος 2, της οδηγίας 2000/78 (1) την έννοια ότι η διάκριση την οποία αναφέρει η εν λόγω διάταξη περιλαμβάνει επίσης τη δημιουργία καταστάσεως διαφορετικής μεταχειρίσεως λόγω του ότι το εργαζόμενο πρόσωπο ή το πρόσωπο που επιθυμεί να εργαστεί είναι συνταξιούχος;
            
         
               2)
            
            
               Έχει το άρθρο 3, παράγραφος 1, της οδηγίας 2000/78 την έννοια ότι οι «όροι πρόσβασης στην απασχόληση», τα «κριτήρια επιλογής» και οι «όροι απόλυσης» περιλαμβάνουν επίσης την ιδιότητα του συνταξιούχου;
            
         
               3)
            
            
               Έχει το άρθρο 6 της οδηγίας 2000/78 την έννοια ότι επιτρέπει σε κράτος μέλος, το οποίο μετέφερε τη διάταξη αυτή στο εσωτερικό δίκαιο, να εξακριβώσει, κατά την άσκηση της δικαστικής εξουσίας, τη μη προσήκουσα/ελλιπή μεταφορά των ευρωπαϊκών οδηγιών στην εθνική νομοθεσία όσον αφορά τη διαπίστωση της «αντικειμενικής και λογικής» δικαιολογήσεως της επιφυλάξεως διαφορετικής μεταχειρίσεως καθώς και του «θεμιτού στόχου» που είχε ο νομοθέτης κατά την έκδοση του νομοθετήματος το οποίο προβλέπει διαφορετική μεταχείριση;
            
         
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16).